
	REPUBLIKA HRVATSKA
Trgovački sud u Zagrebu
Zagreb, Amruševa 2/II


									  72. St-1756/2017-3

R E P U B L I K A    H R V A T S K A
R J E Š E N J E

	Trgovački sud u Zagrebu, po sucu Nikoli Ribariću, u stečajnom postupku u povodu prijedloga FINANCIJSKE AGENCIJE, za otvaranje stečajnog postupka nad dužnikom RADEK GRADNJA d.o.o., Kutina (Grad Kutina),Slavonska 5/a, OIB: 19139880889, dana 31. kolovoza 2017. godine

r i j e š i o    je

Odbacuje se prijedlog za otvaranjem stečajnog postupka nad dužnikom RADEK GRADNJA d.o.o., Kutina (Grad Kutina),Slavonska 5/a, OIB: 19139880889, od 19. lipnja 2017. godine

Obrazloženje

	Prijedlog za otvaranjem stečajnog postupka nad dužnikom podnijela je FINANCIJSKA AGENCIJA dana 19. lipnja 2017., temeljem odredbe članka 110.st.2. Stečajnog zakona (NN 71/15; dalje SZ).
Podneskom od 28. kolovoza 2017. godine dužnik je dostavio Potvrdu FINA-e o broju dana blokade računa predloženog stečajnog dužnika.
Iz Potvrde FINA-e od 28.8.2017. vidljivo je kako račun predloženog stečajnog dužnika nije blokiran u razdoblju duljem od 60 dana.
Odredbom članka 4.st. 1. Stečajnog zakona (NN 44/96,029/99, 129/00, 123/03, 82/06, 116/10, 25/12 i 133/12; dalje SZ) određeno je kako se stečaj može otvoriti samo ako se utvrdi postojanje kojeg od stečajnih razloga. Odredbom stavka 2. istoga članka određeno je kako su stečajni razlozi nelikvidnost, nesposobnost za plaćanje i prezaduženost.
	Uvidom u Potvrdu FINA-e od 28.8.2017. godine, sud je utvrdio kako predloženi stečajni dužnik nije nesposoban za plaćanje, čime je otpao stečajni razlog nesposobnosti za plačanje, slijedom čega je odlučeno kao u izreci.	

U Zagrebu, 31. kolovoza 2017. godine

Stečajni sudac:
Nikola Ribarić v.r.

Za točnost otpravka – ovlašteni službenik:
          Jadranka Zelić
 

Uputa o pravnom lijeku:
Protiv ovog rješenja dopuštena je  žalba Visokom trgovačkom sudu RH, a koja se podnosi u roku od 8 dana ovome sudu u 3 primjerka.  

